open-index/open-wikipedia-markdown huggingface dataset:
Benjamin Harrison

**Benjamin Harrison** (20 Augustus 1833 – 13 Maart 1901) was die 23ste President van die Verenigde State. Hy was 'n kleinseun van die president William Henry Harrison. Tydens sy ampstermyn het Noord- en Suid-Dakota (2 November 1889) die 39ste en 40ste, Montana (8 November 1889) die 41ste, Washington (11 November 1889) die 42ste, Idaho (3 Julie 1890) die 43ste en Wyoming (10 Julie 1890) die 44ste deelstaat van die Verenigde State geword. Net onder die presidentskap van George Washington is meer deelstate tot die unie toegelaat.

Hy was ook die agterkleinseun van 'n ander Benjamin Harrison, een van die ondertekenaars van die Onafhanklikheidsverklaring en Goewerneur van Virginia in 1784. 

Harrison het regte in Cincinnati gestudeer en in 1854 in Indianapolis in die regte gepraktiseer. In 1856 het hy by die nuutgestigte Republikeinse Party aangesluit. Tydens die Amerikaanse Burgeroorlog het Harrison van 1862 tot 1865 in die 70ste Indiana Regiment gedien en van luitenant tot brigadier-generaal gevorder. Hy was onder die troepe onder generaal William T. Sherman, wat die stad Atlanta in September 1864 ingeneem het. Na die oorlog het Harrison sy regspraktyk hervat. Van 1881 totIn 1887 was hy 'n lid van die Amerikaanse Senaat vir sy tuistaat.

In 1888 is Harrison tot president verkies. Alhoewel hy minder stemme as sy opponent, die huidige president Grover Cleveland, gekry het, het hy daarin geslaag om meer kieserstemme te wen (233 teenoor 168). Harrison, wat op 4 Maart 1889 ingehuldig is, bly die enigste president wie se tuisstaat Indiana is. 

Sy presidentskap was veral belangrik vanweë die ekonomiese wetgewing wat ingestel is. Tydens sy ampstermyn het die nasionale regering se jaarlikse begroting vir die eerste keer $1 miljard bereik. Harrison is op sy beurt in die presidensiële verkiesing van 1892 deur sy voorganger Cleveland verslaan. Hy het president gebly tot 4 Maart 1893.

Harrison het hom ná sy aftrede in Indianapolis gevestig, sy regspraktyk hervat, lesings gehou en artikels in koerante en tydskrifte geskryf. Hy is op 13 Maart 1901 in die ouderdom van 67 oorlede. Hy is in Indianapolis begrawe. Sy tweede vrou Mary het hom met meer as 46 jaar oorleef en is op 5 Januarie 1948 in die ouderdom van 89 oorlede.

## Bronne 
* 
* Bourdon, Jeffrey Normand. "Trains, Canes, and Replica Log Cabins: Benjamin Harrison's 1888 Front-Porch Campaign for the Presidency." *Indiana Magazine of History* 110.3 (2014): 246–269. online
* Calhoun, Charles W. "Benjamin Harrison, Centennial President: A Review Essay." *Indiana Magazine of History* (1988). [ online]
* Dewey, Davis R. *National Problems: 1880–1897* (1907)
Erica Green

duimnael|regs|Erica Green.

**Erica Lynn Green** (25 September 1970, Somerset-Wes) is 'n Suid-Afrikaanse fietsryer wat Suid-Afrika by twee Olimpiese Spele verteenwoordig het. Sy het gedurende 1991 te Switserland begin bergfiets ry. Sy het Suid-Afrika verteenwoordig tydens die 1993 Baanfiets Wêreldkampioenskap in Noorweë waar sy 'n Afrika-rekord opgestel het in die enkel-agtervolging item. Sy verteenwoordig Suid-Afrika tydens die Olimpiese Spele in Atlanta in beide die padfiets en bergfiets dissiplines. Tydens die Olimpiese Spele in Sydney het sy Suid-Afrika weereens verteenwoordig in bergfiets.

## Bron 
* http://www.cyclingsa.com/Article.aspx?uid=1759  Besoek 19 Augustus 2013.
Theodore Roosevelt

**Theodore Roosevelt, Jr.** (27 Oktober 1858 – 6 Januarie 1919) was die 26ste President van die Verenigde State (1901–1909). Tydens sy ampstermyn het Oklahoma op 16 November 1907 die 46ste deelstaat van die Verenigde State geword. Sy portret is saam met die van die presidente George Washington, Thomas Jefferson en Abraham Lincoln by Mount Rushmore uitgebeeld. 

Tydens die Spaans-Amerikaanse Oorlog het hy die stormloop op San Juan-heuwel gelei. Theodore Roosevelt het in 1906 die Nobelprys vir Vrede ontvang vir sy bemiddeling in die Russies-Japannese Oorlog van 1904−1905. Danksy sy inisiatief is die oorlog formeel beëindig met die ondertekening van die Verdrag van Portsmouth.

## Sien ook 
* Theodore Roosevelt jr.

## Verwysings 
## Eksterne skakels
Leratswana

**Leratswana** is 'n hoofsaaklik swart dorpie in die Oos-Vrystaat wat digby Arlington geleë is, 'n spoorverbinding tussen Kroonstad en die KwaZulu-Natalse spoorlyne.

## Sien ook 
* Arlington, Vrystaat
* Lys van dorpe in Suid-Afrika
Subtropiese klimaat

duimnael|regs|260px|Gebiede met 'n subtropiese klimaat.

'n Vogtige **subtropiese klimaat** (Köppen-klimaatklassifikasie CFA of CWA) is 'n sone van subtropiese klimaat wat deur warm, vogtige somers en in die algemeen matig tot koel winters  gekenmerk word. Onder Köppen se klimaatdefinisies, dek hierdie klimaatkategorie 'n wye verskeidenheid van eienskappe, veral in terme van die wintertemperature. Die term "subtropiese" kan 'n verkeerde benaming vir plekke in die koeler areas wees.

## Beskrywing 
Köppen definieer hierdie klimaat as 'n gemiddelde temperatuur van tussen -3 °C (26,6 °F) en 18 °C (64,4 °F) vir die koudste maand, en  bo 22 °C (71,6 °F) vir die warmste een. Sommige klimatoloë verkies om 0 °C (32 °F) te gebruik as die laer temperatuur vir die koudste maand se gemiddelde temperatuur. Dit is óf vergesel van 'n droë winter of geen ware droë seisoen nie.

Aansienlike neerslag kom in al die seisoene in die meeste gebiede voor, en alhoewel in gebiede wat grens aan semi-droë klimaat (gewoonlik aan die westelike rand), kan onreëlmatige droogtes algemeen intree en dit is katastrofies vir veral die landbou. Winterreënval (en soms sneeu) hou verband met groot storms wat deur die westewinde van wes na oos gebring word. Die meeste somerreën val tydens donderstorms en 'n tropiese storm, orkaan of sikloon.

## Oorsig van die verspreiding 
Die vogtige subtropiese klimaat lê gewoonlik aan die suidoostelike kant van al die kontinente, oor die algemeen tussen breedtegrade 25° en 40° (noord) en is geneig om geleë te wees aan die kus of naby kusplekke. Maar in sommige gevalle strek die klimaat ver die binneland in, veral in China en die Verenigde State van Amerika.

## Afrika 
In Afrika word die vogtige subtropiese klimaat in twee afsonderlike gebiede op die suidelike halfrond van die vasteland gevind. Die CWA klimaat word gevind in meer as 'n groot gedeelte van die binneland van die Midde-en Oos-Afrika-streke. Hierdie gebied sluit in: sentraal Angola, die noordooste van Zimbabwe, die Niassa-, Manica- en Teteprovinsies van Mosambiek, die suidelike Kongoprovinsies, die suidweste van Tanzanië, en die grootste dele van Malawi en Zambië. Sommige laer gedeeltes van die Ethiopiese hooglande het ook hierdie klimaat. Die klimaat word ook gevind in die smal kusdele van Suider- en Oos-Suid-Afrika, veral in KwaZulu-Natal en die Oos-Kaap. In Suid-Afrika word hierdie klimaatsdele hoofsaaklik beïnvloed deur die vogtige lugmassas wat vanaf die Indiese oseaan ingevoer word en oor die algemeen meer matige temperature veroorsaak. Dit is veral duidelik in die winter, wanneer die temperature nie so laag daal as in baie ander gebiede in die vogtige subtropiese kategorie nie.
Geomerking

[duimnael|250px|'n Geomerkte foto van die ''Jan Joubert's Gat*-brug buite [Franschhoek]]
**Geomerking** (leenvertaling uit Engels, *geotagging'', en leenwoord uit Noors) of **geo-etikettering**, is die proses om media te voorsien van GPS-koördinate. Onder media kan bedoel word 'n foto, video, webwerf, SMS of RSS-voer. Geomerking word meestal gebruik vir foto's. Die GPS-koördinate wat toegevoeg word bestaan meestal uit 'n lengte- en breedtegraad, maar ook hoogte, rigting en die noukeurigheid van die GPS-meting kan deur hierdie tegniek vasgelê word.

## Voordele 
Geomerking bied sekere voordele:
* dit is duidelik waar hierdie media gemaak is;
* dit werk voortreflik vir stamboomnavorsing, soos by die opspoor van grafte;
* die media kan gekategoriseer word op grond van plek, provinsie, land, ens.;
* ander foto's wat nabygeleë afgeneem is, kan vinnig opgesoek word (via Internet).

Sedert 2009 word soekenjins soos Google, Yahoo! en Bing beter met die herkenning van waar die eindgebruiker hom bevind. Om seker te maak, word geo-gerigte soekresultate vir die gebruiker aangebied. Een goeie voorbeeld hiervan is Google News.

## Nadele 
Geomerking het ook nadele, soos:
* privaatheidskending;
* die onbedoelde uitlap van die plek waar kosbare goedere bewaar word;
* die uitlap van waar iemand se vakansiehuis is;
* skending van militêre veiligheid.

## Proses 
duimnael|250px|'n Digitale kamera voorsien van 'n inprop-GPS-ontvanger waarmee foto's tydens die afneem van GPS-koördinate voorsien word
Daar is twee maniere van geomerking:
:1. geomerking by afneem
:2. geomerking ná afneem

Geomerking kan plaasvind met byvoorbeeld 'n moderne foto- of videokamera en sekere slimfone wat voorsien is van 'n ingeboude GPS. As die media van die toestel afgelaai word, is dit voorsien van 'n geomerk. 'n Voorbeeld van so 'n toestel wat dit outomaties doen, is die iPhone.

'n Ander manier is die geomerking ná die opname. Dit kan byvoorbeeld gedoen word met 'n vrye GPS (waarmee die koördinate vasgestel is) en 'n program gedoen word. Nadat die GPS-koördinate en die foto's na 'n rekenaar opgelaai is, kan met programmatuur op grond van tyd die GPS-inligting aan die foto's gekoppel word. Die GPS-toestel en die opname-toestel se klok moet gelyk loop of die tydsverskil moet deur programmatuur reggestel kan word. Hulpprogramme is GeoSetter, Perfils, gpsPhoto, GPSPhotoLinker, WWMX Location Stamper, OziPhotoTool, RoboGeo, GPS-Foto Link en PhotoMapper.

Dit is ook moontlik om met die hand die plek van 'n foto in te stel deur webwerwe en sosiale netwerke soos  Panoramio, Flickr, Picasaweb, Tagzania, Zooomr, ens.

## Tegniek 
duimnael|250px|'n Vrye geomerker, die i-gotU GT 600
Die geomerk-inligting word soos volg geberg:

## Geokodering 
Geokodering is soortgelyk aan geomerking. In hierdie proses word geografiese bakens aan media toegevoeg wat nie GPS-koördinaatgebonde is nie, soos 'n straat.
Moerasgas

duimnael|Beweerde dwaalligte word gewoonlik toegeskryf aan moerasgas.

**Moerasgas** is die benaming vir gas wat ontstaan in moerasse as gevolg van natuurlike gisting van organiese materiaal. Moerasgas bestaan hoofsaaklik uit metaan. Onder yslae in die natuur bou dit soms op. Dit is dan sigbaar as 'n wit vlek onder die ys. Wanneer daar baie gas opborrel vorm daar 'n gat in die ys. Dit word 'n gaswel of gasopening genoem. Die gas wat uit so 'n opening kom is vroeër soms geberg deur 'n drywende houer op te sit en die gas af te tap. So 'n aftappunt lewer dan meestal genoeg gas om daagliks mee te kook. Daardie gas was dan bekend as Moergas. Dit is 'n natuurlike variant van die gas wat in stortingsterreine ontstaan, biogas.

Moerasgas dien as verduideliking vir die beweerde dwaalligte (*ignis fatuus*).
Kaapse Skiereiland Universiteit van Tegnologie

Die **Kaapse Skiereiland Universiteit van Tegnologie** (*KSUT*, Engels: *Cape Peninsula University of Technology*) is 'n universiteit in Kaapstad. Dit beslaan onder andere kampusse in Zonnebloem en Bellville. Die universiteit is gevorm deur die samesmelting van die voormalige Kaapse Technikon en die Skiereiland Technikon. 

KSUT bied verskeie programme aan in vele velde, insluitend ingenieurswese en grafiese ontwerp. Programme tot op DTech-vlak word aangebied.

## Verwysings
Vlae van Asië

duimnael|400px|’n Kaart van Asië met nasionale vlae, sonder afhanklike gebiede en gedeeltelik-erkende state.

Die artikel gee ’n oorsig van internasionale en nasionale **vlae in Asië**.

## Supernasionale en Internasionale Vlae 

Lêer:Flag of Europe.svg|
Lêer:Flag of the CIS.svg|
|
Lêer:Flag of OPEC.svg|
Lêer:GCC Flag.svg|

## Sentraal-Asië 

Lêer:Flag of Kazakhstan.svg|
Lêer:Flag of Kyrgyzstan.svg|
Lêer:Flag of Tajikistan.svg|
Lêer:Flag of Turkmenistan.svg|
Lêer:Flag of Uzbekistan.svg|
Lêer:Kokbayraq flag.svg|

## Oos-Asië 

Lêer:Flag of the People's Republic of China.svg|
Lêer:Flag of Hong Kong.svg|
Lêer:Flag of Japan.svg|
Lêer:Flag of Macau.svg|
Lêer:Flag of Mongolia.svg|
Lêer:Flag of North Korea.svg|
Lêer:Flag of South Korea.svg|
Lêer:Flag of the Republic of China.svg|
Lêer:Flag of Tibet.svg|

## Suidoos-Asië 

Lêer:Flag of Brunei.svg|
Lêer:Flag of the Philippines.svg|
Lêer:Flag of Indonesia.svg|
Lêer:Flag of Cambodia.svg|
Lêer:Flag of Christmas Island.svg|
Lêer:Flag of the Cocos (Keeling) Islands.png|
Lêer:Flag of Laos.svg|
Lêer:Flag of Malaysia.svg|
Lêer:Flag of Myanmar.svg|
Lêer:Flag of East Timor.svg|
Lêer:Flag of Singapore.svg|
Lêer:Flag of Thailand.svg|
Lêer:Flag of Vietnam.svg|

## Suid-Asië 

Lêer:Flag of Bangladesh.svg|
Lêer:Flag of Bhutan.svg|
Lêer:Flag of the British Indian Ocean Territory.svg|
Lêer:Flag of India.svg|
Lêer:Flag of Maldives.svg|
Lêer:Flag of Nepal.svg|
Lêer:Flag of Pakistan.svg|
Lêer:Flag of Sri Lanka.svg|

## Wes-Asië 

Lêer:Flag of the Republic of Abkhazia.svg|
Lêer:Flag of Afghanistan.svg|
Lêer:Flag of the United Kingdom.svg|
Lêer:Flag of Armenia.svg|
Lêer:Flag of Azerbaijan.svg|
Lêer:Flag of Bahrain.svg|
Lêer:Flag of Egypt.svg|
Lêer:Flag of Georgia.svg|
Lêer:Flag of Iraq.svg|
Lêer:Flag of Iran.svg|
Lêer:Flag of Israel.svg|
Lêer:Flag of Yemen.svg|
Lêer:Flag of Jordan.svg|
Lêer:Flag of Qatar.svg|
Lêer:Flag of Kurdistan.svg|
Lêer:Flag of Kuwait.svg|
Lêer:Flag of Lebanon.svg|
Lêer:Flag of the Turkish Republic of Northern Cyprus.svg|
Lêer:Flag of Oman.svg|
Lêer:Flag of Palestine.svg|
Lêer:Flag of Saudi Arabia.svg|
Lêer:Flag of Cyprus.svg|
Lêer:Flag of Syria.svg|
Lêer:Flag of South Ossetia.svg|
Lêer:Flag of Turkey.svg|
Lêer:Flag of the United Arab Emirates.svg|

## Noord-Asië 

Lêer:Flag of Russia.svg|
Sneeu-engel

duimnael|'n Kind maak 'n sneeu-engel.
duimnael|Nog 'n sneeu-engel word gemaak.

'n **Sneeu-engel** is 'n mensafdruk in die sneeu wat die vorm van 'n engel het. Die maak van 'n sneeu-engel is 'n algemene speletjie onder die jeug (veral in die Noordelike Halfrond, waar sneeu volop is in die winter).

## Metode 
Die skep van 'n sneeu-engel is eenvoudig. Eerstens word 'n gelyke, ongeskonde oppervlak sneeu gevind. Tweedens lê mens met uitgestrekte arms en bene in die middel van die sneeu. Die ledemate word dan heen en weer gevee sodat daar 'n trog gevorm word in die sneeu. As dit klaar is, moet die sneeu-engel die vorm hê van 'n engel - die bewegende arms het die vlerke gevorm en die bene die jurk.

## Huidige wêreldrekord 
Op 28 Maart 2007 bevestig die Guinness World Records dat Noord-Dakota die wêreldrekord gebreek het met die meeste sneeu-engele gelyktydig op een plek. Die rekord is op 17 Februarie 2007 gebreek toe 8&nbsp;962 sneeu-engele deur mense geskep is in Bismarck.
Elsie Vaalbooi

**Elsie Vaalbooi** was lid van die ǂKhomani (Nǁnǂe) San of Boesmans uit Rietfontein in die Noord-Kaap, Suid-Afrika. Sy was een van die laaste sprekers van die Nǁng taal. In 1997 het navorsers onderhoude met haar gevoer oor die taal en met haar hulp kon nog ander nege sprekers opgespoor word. Sy is in 2002 oorlede.
 
## Eksterne skakels 
• Tongue-Tied: The imminent death of a rich African language, 17 October 2002
Mohammad Chatami

**Mohammad Chatami** (Persies: سید محمد خاتمی, [sejˈjed mohæmˈmæde xɒːtæˈmiː]; * 29 September 1943) is 'n Irannese geleerde, Sjiitiese teoloog en hervormingsgesinde politikus. Hy het tussen 2 Augustus 1997 en 3 Augustus 2005 as die vyfde president van Iran gedien. In die 1980's en 1990's het hy ook die amp van minister van kultuur beklee. Hy is tans een van die leiers van die Irannese Groen Beweging.

Chatami was aanvanklik min bekend buite Teheran, maar het die aandag van baie kiesers met sy landwye verkiesingsveldtog en sy politieke program van liberalisering en hervorming getrek. Hy is uiteindelik met 70% van die uitgebragte stemme as president verkies. Gedurende sy twee ampstermyne het hy vrye meningsuiting, verdraagsaamheid en konstruktiewe diplomatieke betrekkinge met ander lande voorgestaan, terwyl in sy ekonomiese beleid beginsels soos 'n vrye mark en buitelandse beleggings sentraal gestaan het.

## Eksterne skakels
Irannese tale

Die **Irannese tale** (soms ook Irano-Ariese tale genoem) is 'n subfamilie van die Indo-Irannese tale binne die Indo-Europese taalfamilie, saam met die Indo-Ariese tale en die Nuristani-tale, en word veral deur Irannese volke gepraat. Daar is altesaam sowat vyftig Nieu-Irannese tale met sowat 150 miljoen moedertaalsprekers, terwyl tussen 30 en 50 miljoen sprekers 'n Irannese taal as tweede of derde taal praat. Die grootste tale (volgens moedertaalsprekers) is: Persies (57 miljoen), Pasjtoe (ca. 50 miljoen), Koerdies (30 miljoen), Dari (ca. 12,5 miljoen), Tadjiks (ca. 8 miljoen), Beloetsji (5 miljoen), Luri (4–5 miljoen), Zazaki (2–4 miljoen), Gilaki (2,4 miljoen) en Mazanderani (2,4 miljoen). Van die ander tale sluit in Avesties (uitgestorwe) en Osseties (ca. 620&nbsp;000).

duimnael|links|Die verspreiding van moderne Irannese tale. Die vier grootste tale in dié taalfamilie is:
Hulle is inheems aan die Irannese hoogland tussen die Eufraat-Tigris in die weste, die Kaukasus in die noordweste, die Kaspiese See en Sentraal-Asië in die noorde, die Indus in die ooste en die Persiese Golf in die suide met lande soos Iran, Afghanistan, Pakistan en Tadjikistan. Die verspreiding van beide die Irannese tale en Irannese volke het met die uitbreiding van die Persiese Ryk gepaard gegaan.

## Verwysings 
## Bron 
*  

## Eksterne skakels 
*  
*
Verklikker (roman)

**Verklikker** is 'n gruwel-spanningsroman geskryf deur Leon van Nierop. Die verhaal speel in Namibië af, neffens 'n treinspoor tussen Swakopmund en Windhoek. Die verhaal strek oor minder as drie jaar.

## Intrige 
Die 16-jarige Marco Lange verloor sy skeiende ouers, Martin en Sylvia Lange, deur twee afsonderlike selfmoorde. Sy pa het na bewering die bakkie, wat hy aan Martin bemaak het, op die treinspoor getrek en in 'n botsing met 'n aankomende passasierstrein gesterf. Sy ma het van die boonste verdieping na benede getuimel en op die klavier gesterf. Hierdie treurspel word toegeskryf aan 'n *skoolkys* wat afgemat geraak het; nie een sou egter 'n skeisaak kon oorleef nie.

Kort daarna neem die narsistiese Ludwig Benouw oor, die aangestelde plaasvoorman, begin met 'n ysterhand regeer en probeer sy onoorspronklike stempeltjie op alles en almal afdruk. Marco word deur die testament onder Benouw se voogdyskap geplaas en kan eers werklik die plaas, *Ewenaarskloof*, ná sy mondigwording (18) erf. Die tradisionele en eenvoudige beesplaas word sonder toestemming omgeskakel na 'n kliniesskoon, moderne en hiperkorrekte gasteplaas. Die treinwrak word opgeknap om as toertrein te dien. Marco word hiet en gebied, geboelie en uiteindelik na die bywonershuisie uitgesmyt. Marco merk by die treinwrak onverklaarbare verskynsels op; heldersiendheid is 'n gawe wat hy oorgeërf het. Dit bring geleidelik brokkies inligting na vore.

Luitenant Sagrys Botha, wat by 'n ringdiefstal skoolleerders moet poligrafeer, toon 'n toegeneentheid teenoor Marco wat ook 'n speurder wil word. Sagrys maan Marco om Ludwig se vertroue te wen deur samewerking en geveinsde onderdanigheid. Daar lê 'n grysgebied tussen leuens en waarheid, geen absoluuthede nie. Party mense ken slegs hul eie waarhede en vind die ware waarheid as leuens.

'n Wending in die verhaal kom minder as twee jaar later, wanneer die afgetrede huishoudster, Mavis van Tonder, op die nooiensreis van die *Benouw Express* vermoor word. Martin word op die moordtoneel deur die ander passasiers betrap en in die beskuldigdebank geplaas. Die matriekeindeksamen, 'n teleurstellende verhouding met sy intieme skoolvriendin, Lucinda Viljee, ontheffing van hoofseunskap, die plaas wat op die spel is, geregsdienaars wat net bevordering voor oë het en die onversadigbare pers en sosiale media plaas ekstra druk op hom.

Gewapen met al die versamelde inligting begin Sagrys grawe in Ludwig se verlede, wat verrassende gevolge oplewer. Veral wanneer Ludwig se suster, Hedwig, en 'n oorlewende van die botsing, Ernst Duvenhage, gekontak word.
Torpedoboot

regs|duimnael|240px|HMS *Lightning* in 1877.

Die **torpedoboot** het ontstaan nadat die torpedo suksesvol ontwerp en getoets is. Daar was egter onsekerheid hoe die wapen hanteer moes word en na 'n ondersoek het die Britse Vloot besluit dat spesiale bote gebou moes word om torpedo's te dra en af te vuur. Die torpedoboot was klein en vinnig met 'n lae profiel sodat dit minder sigbaar was en groter skepe kon ontduik en ook verras.

Die eerste torpedoboot is in 1873 vir die Britse Vloot voltooi en was 25,6&nbsp; m lank en het slegs 27&nbsp;ton water verplaas. Dit het 'n topspoed van 19 knope gehaal en was aanvanklik *Torpedo Boat No.1* genoem en later hernoem as HMS *Lightning*. Hierdie boot het beperkte seevaardigheidvermoë gehad.

Ander vlote het gou besef dat hulle die slagskepe kon bedreig en kelder met torpedobote en verdere ontwikkeling van dié bote het vinnig gevolg.

Torpedojaers is ontwikkel om torpedobote te kelder.

## Bron 
* *An Illustrated History of Destroyers of the World*. Bernard Ireland. Hermes House. 2010.
Seemyn

duimnael|Poolse wz. 08/39 kontak seemyn.
'n **Seemyn** is myn (toestel) wat in die see dryf of vasgelê is en ontplof deur direkte kontak met 'n skip of deur die magnetiese veld wat om 'n skip is.

Spesiale skepe, Mynveërs, is ontwikkel om seemyne onskadelik te maak.
Getyboek

duimnael
duimnael|200px|’n Getyboek uit omstreeks 1410, Parys.

’n **Getyboek** is ’n Christelike gebedeboek wat gewild was in die Middeleeue. Elke boek met sy sierskrif is uniek in die een of ander opsig, maar die meeste bevat soortgelyke tekste, liturgiese gebede (getye) en psalms. In baie boeke is min sierskrif gebruik, net aan die begin van psalms en gebede, maar dié wat vir die rykes gemaak is, was besonder ryklik versier, met volblad-miniatuurskilderye.

Die boeke is gewoonlik in Latyn geskryf (die Latynse naam is *horae*), hoewel daar voorbeelde bestaan wat in Europese tale geskryf is, veral Nederlands (*getijdenboek*) en Engels (*primer*). Tienduisende getyboeke het behoue gebly en word in biblioteke en privaat versamelings oor die wêreld heen bewaar.

## Eksterne skakels 
* 
* *Sacred Image and Illusion in Late Flemish Manuscripts*, Robert G. Calkins, Cornell-universiteit
* Abebooks, *Collecting Books of Hours*
* 541 Voorbeelde uit die Digital Scriptorium 
* 
* 15px Hierdie artikel is vertaal uit die Engelse Wikipedia
Stortradio

duimnael|Stort CD & Radio met 'n horlosie

'n **Stortradio**, **badkamerradio** of **badradio** is 'n waterdigte radio wat met batterye werk en in die badkamer of ander nat plekke gebruik kan word. Party het ook 'n laserplaatspeler en/of 'n horlosie. Badradio's het gewoonlik nie oorfoonsokke of wisselstroompoorte nie; dit voorkom elektriese kortsluitings en skokke. Om dieselfde rede word eksterne lugdrade ook vermy.

Die eerste fabriekmatige stortradio is in 1985 deur Andrew R. Mark, van Stamford, Connecticut, gepatenteer. Die produk is deur *Salton Inc.* bemark, met die handelsnaam *Wet Tunes*.

Daar is verskillende ontwerpe; party kan aan 'n pyp of handdoeklat hang, terwyl ander aan die stortmuur of -deur kan vassuig. Die stortradio's kan analoog of digitaal wees. Onlangs is wateraangedrewe en opwenradio's vervaardig wat sonder batterye kan werk.

## Verwysings 
## Eksterne skakels 
*  Soorte stortradio's
Steven Sterling

**Stephan van der Walt**, beter bekend as *Steven Sterling*, is 'n Afrikaanse sanger en akteur. Hy maak sy deurbraak in 2009 met die album *Take my hand* wat saam met die Kankervereniging van Suid-Afrika (KANSA) uitgereik is en die temalied van KANSA, Take my hand, bevat.

Steven is op 9 Februarie 1979 in Pretoria in Suid-Afrika gebore. Hy is die jongste van drie kinders met 'n passie vir Afrikaanse musiek. Steven se ouer broer, bekend as Ryan Walt, is ook 'n bekende instrumentalis in Suid-Afrika. Steven is ook 'n akteur en verskyn in Afrikaanse TV-sepies soos Binneland en 7de Laan.

Steven het sedert 2000 agt albums vrygestel.  ''Ridder op 'n wit perd* (2015). *Feeling Good'' is vrygestel in 2016 en bevat legendariese liedere van ikone uit die verlede. 

## Eksterne skakels 
*
Henry Lindo Webb

duimnael|200px|Ds. Webb, omstreeks 1916.

Ds. **Henry Lindo Webb** (distrik Somerset-Oos, 6 Julie 1875 - 29 Junie 1948) was 'n predikant in die Nederduitse Gereformeerde Kerk.

Ds. Webb het sy hoërskoolopleiding aan die Gill-kollege op Somerset-Oos ontvang en is daarna na Stellenbosch waar hy sy teologiese opleiding aan die Kweekskool ontvang het. Aan die einde van 1906 is hy gelegitimeer en in 1907 in sy eerste gemeente, Paterson, georden en bevestig. Dié gemeente, ongeveer halfpad tussen Grahamstad en Port Elizabeth en nie ver van sy grootworddorp af nie, is in 1906 afgestig van Alexandria sodat ds. Webb die eerste leraar was.

Hier sou egter net ’n jaar of wat bly, want in 1908 aanvaar hy sy demissie op Paterson en vertrek na die sendingvelde van Masjonaland in die destydse Suid-Rhodesië. Hy bly sowat 11 jaar daar en keer in 1919 terug na die Suide as hulpleraar, eers van die NG gemeente Ladismith, en toe in 1920 van Mosselbaai. In 1921 neem hy ’n beroep aan na die NG gemeente Nieu-Bethesda en so keer hy terug na die Oos-Kaap. Hy arbei hier tot 1927. 

Daarna neem ds. Webb ’n beroep aan na die NG gemeente Warmbad in Transvaal. Ná ’n driejarige bediening het hy in 1930 ’n beroep aangeneem na Potgietersrus. Hier bly hy 13 jaar tot hy sy emeritaat in 1943 aanvaar.

Van hom getuig die skrywer, waarskynlik dr. J.A.S. Oberholster, in sy lewenskets in die 1949-uitgawe van die NG Kerk se *Jaarboek*: "Met voorbeeldige toegewydheid het hy sy kragte aan die werk van die Meester gewy. Sy minsame en hartlike geaardheid het vele tot hom getrek en so word getuig dat sy mooi lewe, nog meer as sy woord, ander tot die here gelei het."

Ds. Webb was ná sy emeritaat nog in verskeie gemeentes behulpsaam en is einde Junie 1948 oorlede, ’n week voor sy 73ste verjaardag.

## Bronne 
*  Oberholster, dr. J.A.S. 1948. *Jaarboek van die Gefedereerde Nederduitse Gereformeerde Kerke, 1949*. Kaapstad: Jaarboek-kommissie van die Raad van die Kerke.
*  Olivier, ds. P.L. (samesteller). 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
Abraham Johannes Pepler

duimnael|regs|170px|Ds. Abraham Pepler, 42 jaar lank leraar in die NG Kerk.
[duimnael|links|250px|Die kerkgebou van die [NG gemeente Molteno. Ds. Pepler, Molteno se tweede NG predikant, het die hoeksteen in Mei 1905 gelê.]]

Ds. **Abraham Johannes Pepler** (Franschhoek, 11 Maart 1854 - 25 Februarie 1948) was 'n leraar in die Nederduitse Gereformeerde Kerk.

Di. Pepler is op die ou wynplaas La Motte in die Franschhoek-vallei gebore en ontvang sy opleiding op Stellenbosch, maar onderbreek sy studie 'n tyd lank om onderwys te gee. In 1876 keer hy terug na die Eikestad en voltooi sy teologiese studie aan die Kweekskool in 1882. Sy eerste gemeente was Venterstad, waar hy op 14 Junie 1883 georden en bevestig is as die gemeente se eerste leraar. 

In 1899 neem ds. Pepler 'n beroep aan na die NG gemeente Molteno, ook in die Oos-Kaap, waar hy in September daardie jaar bevestig is. Hy arbei hier 'n kwarteeu lank voordat hy sy emeritaat in 1925 aanvaar. In dié tyd het die dorp Molteno sy belangrikheid as 'n steenkool-myndorp verloor toe beter gehalte steenkool uit Transvaal en Natal die laegraadse steenkool van die Stormberge onekonomies gemaak het. Ds. Pepler se voorganger op Molteno was die gemeente se eerste leraar, ds. J.F. Marais, wat in 1899 na die Dordrecht vertrek het. Die gemeente bereik 'n groot mylpaal tydens ds. Pepler se bediening nadat die kerkraad reeds op sy vergadering van 18 Februarie 1899 besluit het om 'n nuwe kerk te bou. Die geld vir die nuwe kerk is hoofsaaklik ingewin deur middel van die tiendestelsel. In Mei 1905 lê ds. Pepler die hoeksteen en op 20 April 1906 wy die gemeente sy indrukwekkende en stewige kerkgebou in wat vandag nog bo die dorp uittroon.

Hoewel ds. Pepler baie beroepe ontvang het, het hy verkies lank in 'n gemeente te bly. Ná sy emeritaat was hy nog in 13 gemeentes behulpsaam. Die skrywer van sy lewenskets in die NG Kerk se *Jaarboek* van 1949 sê van hom dat hy besonder gelief was in sy gemeentes, "want hy het nie net belanggestel in die sieleheil van sy lidmate nie, maar het ook 'n hart gehad vir al hul belange. Sy bediening van 42 jaar was dan ook kennelik geseënd." Deur sy hele loopbaan het hy belanggestel in kerklike en teologiese sake en selfs in sy hoë ouderdom was hy nog lief daarvoor om oor teologiese en wetenskaplike sake te redeneer. 

Ds. Pepler is in Februarie 1948 in die hoë ouderdom van 94 jaar oorlede. 

## Bronne 
* Oberholster, dr. J.A.S. 1948. *Jaarboek van die Gefedereerde Nederduitse Gereformeerde Kerke, 1949*. Kaapstad: Jaarboek-kommissie van die Raad van die Kerke.
* Olivier, ds. P.L. (samesteller). 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
Gryskleinjantjie

Die **Gryskleinjantjie** (*Apalis chirindensis*) is 'n endemiese, gelokaliseerde algemene standvoël wat leef in bergwoud in pare of familiegroepies. Die voël is 13&nbsp;cm groot en weeg 9 gram en kom voor in die hooglande van Oos-Zimbabwe. In Engels staan die voël bekend as die *Chirinda apalis*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Digitale grafsteen

[duimnael|[QR-kodes kan moderne grafte vergesel om meer aanlyn-inligting vir die graftoeris te bied, soos by hierdie graf regsonder.]]

Die **digitale grafsteen** is die moderne pendant van die "normale" analoë grafstene of die historiese sprekende grafstene.

Die aktiewe variant werk met 'n platskerm wat op 'n graf staan of in 'n grafsteen of grafplaat afsonderlik gemonteer is. Die eerste digitale grafsteen is in Mei 2007 in die Nederlandse dorp, Rhenen, amptelik bekendgestel. Die *Digizerk* ('n kofferwoord van *digital* en *grafzerk* (Afrikaans: *grafserk*)) is die geesteskind van Hendrik Rozema. Deur middel van filmfragmente, foto's of teks kan die lewensverhaal van die oorledene aan die graftoeris oorvertel word. By hierdie prototipe/eerste weergawe van hierdie platskerm-grafsteen word die krag voorsien deur 'n battery, wat moontlik met 'n sonpaneel verbind is. Die skerm kan met behulp van 'n afstandbeheerder ingestel word. Klank is (tans) afwesig, om die kerkhofstilte nie te steur nie.

'n Passiewe variant van hierdie graftegnologie is grafstene wat met 'n QR-kode voorsien is en gegewens rondom die lewensbeskrywing geheel of gedeeltelik op die web weergee, soos deur aanlynvideo's of -foto's van die goue bruilof of die laaste tiende verjaarsdag van die oorledene. Dagboeke, briewe, stambome ens. van die betrokke persoon kan ook op die Internet gelees word. Hierdie nagedagtenis kan dan deur 'n kamerafoon of PDA in die begraafplaas bekyk word. Sou 'n skerp foto van so 'n grafsteen by 'n aanlynbegraafplaas, soos Eggsa, opgelaai word, kan ook vanaf die huis of kantoor inligting opgeroep word. QR-kodes is maklik om te skep en goedkoop, maar of webadresse oor die eeue heen dieselfde sal bly, moet in berekening gebring word.

## Verwysings
Sadeness (Part I)

**Sadeness (Part I)** is die eerste enkelsnit van die groep Enigma uit 1990. Die snit was die eerste van vier enkelsnitte afkomstig van die album  *MCMXC a.D.*. Die snit word meteens die suksesvolste treffer van die groep. In vier-en-twintig lande behaal dit die no.1-ranglys, waaronder Suid-Afrika.

Sadeness gaan oor die seksuele verlange van Markies de Sade, vandaar die naam *Sadeness*, as woordspeling van die Engelse woord *sadness*. Na *Sadeness* kom *Mea Culpa (Part II)*, 'n soort opvolg, al was hierdie snit minder gewild as *Sadeness* self.

## Musiekvideo 
In die musiekvideo is 'n geleerde te sien, miskien 'n verwysing na die markies, wat aan die slaap val in sy kamer terwyl hy skryf. Dan het hy 'n fantastiese, verligtende droom; hy loop deur 'n ruïne van 'n katedraal en kom daarna by 'n deur, waarskynlik die "verbode deur", as daar na die albumkonsep gekyk word. Agter die deur staan 'n mooi jong vrou, wat die liriek van die musiek na hom fluister: *Sade, dis-moi. Sade, donne-moi.* (vertaal: *Sade, vertel my. Sade, gee my*). Die man draai dan om en wil vlug, maar deur sy verlange word hy deur die deur teruggesuig. Op daardie oomblik word die man wakker, waarna die lied eindig.
Bukkake

duimnael|’n Bukkake-toneel.

**Bukkake** of **boekkake** (Japannees: ぶっかけ) is ’n seksdaad wat dikwels in pornografie uitgebeeld word waar verskeie mans op ’n vrou of ander man ejakuleer. Bukkake-video's het ’n relatief algemene plek in hedendaagse pornografie ingeneem. Dit het in die 1980's in Japan ontstaan en daarna na Amerika en Europa versprei, waarna dit ook in gay pornografie verskyn het.

Bukkake is die selfstandige naamwoord van die Japannese werkwoord *bukkakeru* (ぶっ掛ける, "om water te sprinkel").

## Geskiedenis 
Bukkake het in die middel tot laat 1980's in pornografie in Japan verskyn. Die Japannese video-ateljee Shuttle Japan het die term in Januarie 2001 as ’n handelsmerk geregistreer.

Die praktyk het toe in die laat 1990's na Amerika en Europa versprei. Dit was deel van ’n neiging tot "harder" pornografie, en is voorafgegaan deur die mode om dubbele penetrasie te wys. Saam daarmee het orgietonele ook gewild geraak.

Daar was ook ’n finansiële voordeel vir Westerse pornografiemakers om bukkake-prente te maak omdat net een aktrise nodig is saam met ’n paar amateur-akteurs, wat minder betaal hoef te word. Nog ’n Japannese weergawe van bukkake is gokkun, waarin verskeie mans in ’n houer ejakuleer en die vrou dit dan drink. Bukkake is minder gewild as ander neigings in Westerse pornografie, waarskynlik omdat die eksplisiete onderdanigheid van die vrou by baie mense nie byval vind nie en omdat ejakulasie gewoonlik beskou word as die klimaks van die toneel eerder as die hoofgebeurtenis.

## Kykers se motivering 
Die Amerikaanse redakteur en uitgewer Russ Kick haal ’n seksuoloog aan en sê mans hou daarvan dat daar ’n soort afsluiting van die sekstoneel is, en om na ander mans te kyk wat ejakuleer, verskaf dié afsluiting. Tristan Taormino, ’n feministiese skrywer en seksopvoeder, het bukkake vergelyk met ’n "gay sirkelmasturbasie" en gewys op die teenstrydigheid daarvan om dit ’n heteroseksuele gebruik te noem terwyl dit in werklikheid ’n groep naakte mans is wat naby mekaar staan en saam masturbeer.

Phillip Vannini, ’n medeprofessor in kommunikasie en kultuur aan die Royal Roads-universiteit, het die selfaangestelde netsekskommentator George Kranz aangehaal wat die onlangse Amerikaanse vertolking van bukkake beskou as ’n "belangrike vordering in menslike gedrag" en klem lê op die lewendige partytjie-atmosfeer wat in Amerikaanse bukkake-video's heers teenoor die gedempte Japannese styl.

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Fiskaalvlieëvanger

Die **fiskaalvlieëvanger** (*Sigelus silens*) is 'n endemiese, algemene standvoël in die suide en ooste van sy gebied en 'n nie-broeiende winterbesoeker in die noorde van sy gebied. Die voël kom in die Suid-Afrika voor behalwe gedeeltes in die Noord-Kaap. Die voël is 18 – 20&nbsp;cm groot en weeg 22 - 36 gram. In Engels staan die voël bekend as die *fiscal flycatcher*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Swartvlieëvanger

Die **swartvlieëvanger** (*Melaenornis pammelaina*) is 'n algemene standvoël wat in breëblaarboomveld, savanne en woudrande leef. Die voël kom voor in die ooste van Suid-Afrika vanaf Gqeberha, Limpopo, Mpumalanga, Mosambiek, Zimbabwe en die noorde van Botswana en Namibië. 

Die voël is 18 – 20&nbsp;cm groot en weeg 24 – 32 gram. In Engels staan die voël bekend as die *Southern Black Flycatcher*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Hendrik Adrian de Wet

duimnael|regs|180px|Ds. H.A. de Wet, 'n NG predikant van 1921 tot 1953.

Ds. **Hendrik Adrian de Wet** (Lichtenburg, 25 Februarie 1890 – 5 Julie 1970) was 'n leraar in verskeie gemeentes van die Nederduitse Gereformeerde Kerk van 1921 tot 1953, naamlik twee in Natal, een elke in die Noord-Kaap, Transvaal en Noord-Rhodesië, en drie in die Oostelike Provinsie.

Ds. De Wet ontvang sy eerste onderrig by sy vader en daarna op Franschhoek waar hy die goue medalje ontvang vir die beste leerling. Hy ontvang sy teologiese opleiding aan die Kweekskool op Stellenbosch en daarna aan Princeton in die VSA waar hy die graad M.Th. verwerf. Hy word in 1921 gelegitimeer en bedien agtereenvolgens die gemeentes Pietermaritzburg, Pietermaritzburg-Wes (1922), Rossville (1926), Lusaka (1928), Christiana (1930), Philipstown (1941), Cedarville (1946), Alexandria (1947).

Tydens sy bediening op Christiana ontvang hy sy tweede M.Th.-graad, maar nou aan die Universiteit van Stellenbosch.  Hy tree tydens die Tweede Wêreldoorlog as veldprediker op.

De Wet was ’n praktiese predikant wat lidmate bygestaan het in hul alledaagse probleme. Hy was goed in sport, veral tennis. Die De Wet-stamregister berig: “(Hy) Gebruik kruiemengsels om mans met prostaat en ander intieme probleme te help. Sy nageslag beskou die kruiemengsel as rede waarom geen egskeidings onder hulle voorkom nie.” Ds. De Wet was die stigter van die De Wet-Greeff-sendingfonds. Hy aanvaar sy emeritaat op 18 April 1953 weens swak gesondheid. Hy is in 1918 getroud met Elizabeth Johanna (Lizzie) Ochse. Twee kinders is uit die huwelik gebore.

## Verwysings 
## Bronne 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
Gibbs Aquada

duimnael|Die Gibbs Aquada

Die **Gibbs Aquada** is 'n amfibievoertuig wat geskoei is op die Mazda MX-5. Dit word deur die gebore Nieu-Seelander, Alan Gibbs, ontwikkel. Die firma wat hierdie voertuig produseer, *Gibbs Technologies*, is in Warwickshire naby Coventry geleë.

Op land kan die Aquada met sy 128 kW-sessilinderenjin in V-formasie tot 160 km/h haal. Op die water word 48 km/h  bereik deur waterstraalaandrywing en sy ingerigte bakwerkstruktuur. Met die druk van 'n knoppie klap die wiele in om te dryf en die motor verander binne 12 sekondes in 'n boot. Hierdie meganisme is in "Landmodus" gesluit en word eers weer geaktiveer sodra die voertuig in "Watermodus" is. Dit verseker dat die wiele nie inklap wanneer daar op land rondgery word nie.

Daar is 60 patente vir die voertuig geregistreer. Een van hierdie patente word die HSA genoem, wat vir *High Speed Amphibian* staan. Richard Branson het in 'n Aquada oor die Engelse kanaal (van Dover na Calais) binne 90 minute gevaar. Die vorige wêreldrekord met 'n amfibievoertuig is 40 jaar tevore deur twee Franse geslaan. Dit het byna ses ure met 'n Amphicar uit Duitsland geduur.

## Eksterne skakels 
* Amptelike webwerf 
* Netzeitung
* Handelsblatt
Grootvlieëvanger

Die **Grootvlieëvanger** (*Bradornis infuscatus*) is 'n amper-endemiese, algemene standvoël en plaaslike nomade in halfdorre en dorre bossieveld. Die voël is 20&nbsp;cm groot en weeg 39 gram en kom voor aan die westelike gedeelte van Suid-Afrika. In Engels staan die voël bekend as die *Chat Flycatcher*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Nokia 7600

Die **Nokia 7600** is 'n digitale kamerafoon wat deur Nokia uitgereik is. Dit was Nokia se tweede 3G-selfoon net ná die Nokia 6650.

## Tegniese besonderhede 
Die selfoon se massa is 123&nbsp;g en die afmetings is 8,7 x 7,8 x 1,86&nbsp;cm en by die bekendstelling was dit een van die kleinste en ligste dubbelband GSM en 3G (WCDMA)-selfone ter wêreld. Die 7600 beskik oor 'n  65 000 kleurskerm en 'n 640 x 480 digitale kamera om foto's of video's mee af te neem.

## Ontwerp 
Die selfoon was hoofsaaklik gemik op die modemark; dit is in sy uniekheid traanvormig en verskeie verwisselbare omslagte was beskikbaar. Die syfertoetse is rondom die skerm gesentreer. Die VGA-kamera was destyds van goeie gehalte, maar power in vergelyking met moderne standaarde.

Die selfoon ondersteun polifoniese luitone. Tot 29 MG liedjies kan deur Bluetooth of 'n USB-verbinding oorgelaai en op die MP3/AAC-speler geluister word.

Die 7600 se praattyd, deur 'n 3G-verbinding, hou omtrent 3 uur. Bystandtyd hou vir so 12,5 dae.

## Probleme 
Die 7600 is nie baie gebruikersvriendelik nie. Tikwerk of die gebruik van kieslyste vereis al twee hande, hoewel die grootheid van die selfoon hiervoor kompenseer. Soortgelyke generasie selfone kon ook meer as die 7600 bied.

## Verwysings
Nokia 7610

Nokia het in die middel van 2004 die **7610**-slimfoon vervaardig. Dit is Nokia se eerste slimfoon en beskik oor 'n 1-megapiksel kamera (1152x864 beeldpunte). Dit was veral gemik op die "modebewuste" individu. Eindgebruikers kan ook die 7610 met Lifeblog gebruik. Ander geïnstalleerde toepassings sluit die Opera Mobile webblaaier en Kodak Photo Sharing in.

Die Nokia 6670 is dieselfde foon, maar wel met 'n gewone toetsuitleg en ander sagteware wat op die sakegebruikers toegespits is.

## Soortgelyke fone 
* Nokia 6620
* Nokia 6670
* Nokia 6681/6682

## Verwysing
Abdelmajid Lakhal

**Abdelmajid Lakhal** (gebore op 29 November 1939 in Bizerte – oorlede op 27 September 2014 in Tunis, Tunisië) was 'n Tunisiese akteur van televisie en teater, asook 'n teaterregisseur.

## Biografie 
Lakhal is op 29 November 1939 in Bizerte gebore en het sy kinderjare in Hammam-Lif deurgebring. Op negenjarige ouderdom het hy sy eerste rol, in *Khātimat al-naffāf* (Die einde van 'n morfineverslaafde) gespeel.

Van 1966 tot 1967 het hy Flaminio van Robert Merle, Yerma van Federico García Lorca, en die Marshall van *Le Bourgeois Gentilhomme* van Molière gespeel.

Hy was ook die organiseerder en regisseur van die toere van die *Theater die Tunis*, wat drie keer in die *Théâtre de la Ville* (Parys) opgetree het. Verder het hulle in Algerië, Marokko, Libië, Wenen, Egipte en Libanon gespeel.

## Rolprente 
## Teater 
### Regie as amateur 
* 1960: *Les femmes en danger* van Ezzeddine Souissi
* 1964: *George Dandin ou le Mari confondu* van Molière, met die Renaissance Group
* 1974: *La Vie est belle* (operette), met die El Manar Group Theatre
* 1985: *La Vie de temps à autre* van Salah Zouaoui
* 1988: *Nahar al jounun (Crazy)* van Frej Slama after Taoufik Hakim met die Group of Culture van Ibn-Khaldoun.

### Regie as professionele akteur 
* 1971: *Huit Femmes* van Robert Thomas. (vertaling)
* 1974: *The Merchant of Venice* van Shakespeare (vertaling), by die Internationaal Festival van Carthago
* 1977: *Noces de sang* van Federico García Lorca
* 1978: *Une nuit des mille et une nuits* van Noureddine Kasbaoui
* 1979: *Bine Noumine (Entre deux songes)* van Ali Douagi (operette), by die opening van die Internationaal Festival van Monastir
* 1981: *El Forja (The Spectacle)* van Lamine Nahdi, by die opening van die Voorjaarsfestival in die Gemeentetheater van Tunis.
* 1985: *La Jalousie* van Mohamed Labidi
* 1986: *Volpone* van Jules Romains en Stefan Zweig (vertaal deur Mohamed Abdelaziz Agrebi)
* 1987: *Ettassouira* van Abdessalem El Bech
* 1991: *Le quatrième monde* van Abdellatif Hamrouni, by die opening van Internationaal Festival van La Goulette
* 2000: *El Khsouma (Baruffe a Chioggia)* van Carlo Goldoni
* 2003: *Fine Essaada* van Taoufik Hakim
* 2005: *De meeuw* van Anton Tsjechov (vertaling)

## Fotogalery 

Lêer:Abdelmajid.lakhal.01.jpg|Abdelmajid Lakhal in 'n kafee in Tunis
Lêer:Abdelmajid Lakhal in 2007.JPG|Lakhal in 2007

## Eksterne skakels 
* Amptelike webtuiste van Abdelmajid Lakhal 
* Abdelmajid Lakhal in die Internet Rolprent Databasis
Maricovlieëvanger

Die **Maricovlieëvanger** (*Bradornis mariquensis*) is 'n amper-endemiese, algemene standvoël in halfdorre doringboomsavanne en yl boomveld. Die voël is 18&nbsp;cm groot en weeg 22 - 28 gram. Die voël kom voor in die sentrale gedeelte van Suider-Afrika. In Engels staan die voël bekend as die *Marico Flycatcher*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Donkervlieëvanger

Die **Donkervlieëvanger** (*Muscicapa adusta*) is 'n algemene standvoël aan woudrande en in ooptes, rivierbos en dig beboste tuine. Die voël is 12&nbsp;cm groot en weeg 10 - 14 gram. In Engels staan die voël bekend as die *African Dusky Flycatcher*.

## Fotogalery 

African dusky flycatcher1.jpg|'n Donkervlieëvanger in Ruhija Bwindi NP, Uganda.
African Dusky Flycatcher.jpg|Nog een, die keer by Lake Naivasha in Kenia.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Mfecanepas

Die **Mfecanepas** lê tussen Elliot en Barkly-Oos in die Oos-Kaap en bereik 'n hoogte van 1&nbsp;981 m bo seevlak.

## Sien ook 
* Lys van bergpasse in Suid-Afrika
Boom Prinsloo

**Boom Prinsloo** (gebore in Bloemfontein, 12 Maart 1989) is ’n Suid-Afrikaanse rugbyspeler wat vir die Cheetahs in Superrugby op flank en agsteman speel en ook vir die Vrystaat Cheetahs in die Vodacombeker en Curriebeker.  Hy was tussen 2010 en 2012 'n lid van die Blitsbokke en het sy land in sewe toernooie verteenwoordig.

Prinsloo het die Shimlas van die Universiteit van die Vrystaat in 2010 aangevoer en is aan die einde van die toernooi as die "Speler van die Toernooi" aangewys nadat hy sewe drieë in agt wedstryde gedruk het.

Prinsloo is die 133ste kaptein van die Vrystaatse Rugbyunie se Curriebekerspan.

## Eksterne skakels 
*SA Rugby profiel 
*itsrugby profiel
Europese vlieëvanger

Die **Europese vlieëvanger** (*Muscicapa striata*) is 'n algemene Palearkties-broeiende trekvoël na feitlik alle beboste habitats, van woudrande tot halfdorre savanne. Die voël is 13 – 14&nbsp;cm groot en weeg 15 – 20 gram. In Engels staan die voël bekend as die *Spotted Flycatcher*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Dakvink

duimnael|Dit is 'n verkeersoortreding om enige liggaamsdeel by 'n bewegende voertuig op 'n openbare pad uit te steek

'n **Dakvink**  is 'n motoris of passasier wat sy arm by die venster laat uithang en met sy hand aan die dak van die voertuig vashou.   Hierdie wetsoortreding word gewoonlik gemotiveer:

* vir afkoeling as gevolg van die hoë lugtemperatuur (en die gebrek aan 'n (werkende) lugreëlaar binne die motor);
* om beter ewewig te kry tydens die bestuur van 'n voertuig; en
* om meer ontspanne te voel.

## Suid-Afrikaanse wetgewing 
Die Nasionale Padverkeerswet 93 van 1996:

:*308.* ''Algemene pligte van die bestuurder of passasier van 'n voertuig op die openbare pad'':
::(1) Geen persoon wat bestuur of 'n voertuig op die openbare pad het, sal-

:::(i) enige liggaamsdeel by 'n bewegende voertuig op so 'n pad laat uitsteek, behalwe om gemagtigde handseine te gebruik of indien hy of sy betrokke is by die nagaan, toets of parkering van so 'n voertuig nie;

::(3) Geen passasier in 'n voertuig op 'n openbare pad sal enige liggaamsdeel by die voertuig laat uitsteek nie.

## Bronne 
* Handwoordeboek van die Afrikaanse Taal
* NATIONAL ROAD TRAFFIC ACT 93 OF 1996
* Dosent dok op oor elmboog buite bakkie
Withalsvlieëvanger

Die **withalsvlieëvanger** (*Ficedula albicollis*) is 'n seldsame Palearktiese-broeiende trekvoël na boomveld, veral miombobome. Hulle kom een-een voor. Die voël is 13&nbsp;cm groot en weeg 12 gram. In Engels staan die voël bekend as die *Collared Flycatcher*.

## Fotogalery 

Halsbandschnaepper.jpg|'n Withalsvlieëvanger
Ficedula albicollis MWNH 1878.JPG|Eiers

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakels 
* 
*